62020TO0163(02)_INF
Определение на председателя на Общия съд от 25 май 2020 г. —Isopix/Парламент
(Дело T‑163/20 R и T‑163/20 RII)
„Обезпечително производство — Обществени поръчки за услуги — Доставка на фотографски услуги — Молба за спиране на изпълнението — Частична явна недопустимост на жалбата в главното производство — Недопустимост — Неотложност — Fumus boni juris — Претегляне на интересите“
1.
Обезпечително производство — Спиране на изпълнението — Условия за допустимост — Допустимост prima facie на жалбата в главното производство
(член 278 ДФЕС; член 156, параграфи 1 и 2 от Процедурния правилник на Общия съд)
(вж. т. 22—24)
2.
Жалба за отмяна — Актове, подлежащи на обжалване — Понятие — Актове, които произвеждат задължително правно действие — Акт на Парламента, с който се отхвърля офертата на оферент в процедура за възлагане на обществена поръчка — Преценка дали това решение е окончателно или не в зависимост от съдържанието и контекста му — Междинен акт — Акт, който не може да се смята за увреждащ — Недопустимост
(член 278 ДФЕС)
(вж. т. 25—27 и 33—36)
3.
Обезпечително производство — Спиране на изпълнението — Временни мерки — Условия за постановяване — Значителна и непоправима вреда — Финансова вреда — Значителен характер на вредата — Положение, което може да застраши съществуването на дружеството ищец/жалбоподател — Преценка с оглед на големината и оборота му, както и с оглед на положението на групата, към която принадлежи — Отчитане на специфичните обстоятелства за всеки отделен случай
(членове 278 ДФЕС и 279 ДФЕС)
(вж. т. 27—30, 33 и 36)
4.
Обезпечително производство — Спиране на изпълнението — Временни мерки — Условия за постановяване — Fumus boni juris — Неотложност — Значителна и непоправима вреда — Кумулативен характер — Претегляне на всички разглеждани интереси — Ред за разглеждане и начин на проверка — Право на преценка на съдията по обезпечителното производство
(членове 278 ДФЕС и 279 ДФЕС; член 156, параграф 4 от Процедурния правилник на Общия съд)
(вж. т. 40 и 41)
5.
Обезпечително производство — Спиране на изпълнението — Условия за постановяване — Неотложност — Преценка в споровете относно възлагане на обществени поръчки — Значителна вреда — Достатъчна в случай на особено сериозен fumus boni juris, състоящ се в наличието на явна и груба незаконосъобразност — Условие — Подаване на молбата за допускане на обезпечение в периода на изчакване преди сключването на договора със спечелилия оферент
(член 278 ДФЕС; член 47 от Хартата на основните права на Европейския съюз)
(вж. т. 44—48)
6.
Обезпечително производство — Спиране на изпълнението — Временни мерки — Условия за постановяване — Значителна и непоправима вреда — Непоправимост на вредата — Преценка в споровете относно възлагане на обществени поръчки
(член 268 ДФЕС)
(вж. т. 50)
7.
Обезпечително производство — Спиране на изпълнението — Условия за постановяване — Fumus boni juris — Разглеждане prima facie на правните основания, изтъкнати в подкрепа на жалбата по главното производство — Жалба срещу акт на Парламента, с който се отхвърля офертата на оферент в процедура за възлагане на обществена поръчка — Основания, свързани с безпристрастното и обективно упражняване на функциите на член на оценителната комисия — Основания, които сочат наличието на сложни правни въпроси — Вероятна основателност на твърденията за наличието на основания
(член 278 ДФЕС)
(вж. т. 66, 69, 75 и 76)
8.
Обезпечително производство — Спиране на изпълнението — Условия за постановяване — Претегляне на всички разглеждани интереси — Спиране на изпълнението на акт на Парламента, с който се отхвърля офертата на оферент в процедура за възлагане на обществена поръчка — Предимство на интереса на подалия жалбата оферент да си запази възможността да му бъде възложена съответната поръчка пред интереса на Парламента да си осигури непрекъснатост на услугите
(член 278 ДФЕС)
(вж. т. 77, 83 и 84)
Предмет
Искания на основание членове 278 ДФЕС и 279 ДФЕС, по дело T‑163/20 R — за спиране на изпълнението на акта на Парламента от 24 март 2020 г., с който жалбоподателят е уведомен, че офертата му за обществена поръчка COMM/DG/AWD/2019/854 не е избрана и поръчката е възложена на друг оферент, както и за издаване на разпореждане на Общия съд до Парламента да представи доклада за анализ на офертите, и по дело T‑163/20 R II — за спиране на изпълнението на акта на Парламента от 17 април 2002 г., с който жалбоподателят е уведомен, че офертата му за обществена поръчка COMM/DG/AWD/2019/854 е отхвърлена по съображението, че не отговаря на критериите за подбор, що се отнася до финансовите и икономически възможности
Диспозитив
1)
Спира изпълнението на решението на Европейския парламент от 24 март 2020 г., с което Isopix SA е уведомено, че офертата му за обществена поръчка COMM/DG/AWD/2019/854 не е избрана и че поръчката е възложена на друг оферент.
2)
Разпорежда на Парламента да предостави на Isopix доклада за анализ на офертите в неповерителния му вариант.
3)
Отхвърля като недопустима молбата за допускане на обезпечение по дело T‑163/20 R II.
4)
Отменя определение от 3 април 2020 г., Isopix/Парламент (T‑163/20 R), и определение от 22 април 2020 г., Isopix/Парламент (T‑163/20 R II).
5)
Не се произнася по съдебните разноски.